rejauldu/bengali-wikipedia huggingface dataset:
মোবাশ্বের মোনেম একজন বাংলাদেশী লোক প্রশাসন বিশেষজ্ঞ। তিনি ঢাকা বিশ্ববিদ্যালয়ের লোক প্রশাসন বিভাগের অধ্যাপক এবং বাংলাদেশ সরকারি কর্ম কমিশনের বর্তমান চেয়ারম্যান।   শিক্ষাজীবন  মোবাশ্বের ঢাকা বিশ্ববিদ্যালয়ের লোক প্রশাসন বিভাগ থেকে ১৯৮৬ সালে স্নাতক ডিগ্রি সম্পন্ন করেন। তিনি বেলজিয়ামের এন্টওয়ার্প বিশ্ববিদ্যালয় থেকে ১৯৯১ সালে ডেভেলপমেন্ট পলিসিতে পোস্ট গ্রাজুয়েট ডিপ্লোমা এবং ১৯৯২ সালে লোক প্রশাসন ও ব্যবস্থাপনা বিষয়ে স্নাতকোত্তর ডিগ্রি লাভ করেন। ১৯৯৯ সালে তিনি যুক্তরাজ্যের লন্ডন বিশ্ববিদ্যালয় থেকে পাবলিক ম্যানেজমেন্ট বিষয়ে পিএইচডি ডিগ্রি অর্জন করেন। এছাড়া তিনি যুক্তরাজ্যের সাসেক্স বিশ্ববিদ্যালয় ও জার্মানির হাইডেলবার্গ বিশ্ববিদ্যালয়ে পোস্ট ডক্টরাল গবেষণা করেছেন।   কর্মজীবন  thumb|প্রধান বিচারপতি সৈয়দ রেফাত আহমেদ ঢাকার সুপ্রীম কোর্টের জাজেস লাউঞ্জে বাংলাদেশ সরকারী কর্ম কমিশনের নবনিযুক্ত চেয়ারম্যান অধ্যাপক ড. মোবাশ্বের মোনেমকে শপথবাক্য পাঠ করান। মোবাশ্বের মোনেম ঢাকা বিশ্ববিদ্যালয়ের লোক প্রশাসন বিভাগের অধ্যাপক। তিনি দক্ষিণ কোরিয়ার কোরিয়া বিশ্ববিদ্যালয়ের লোক প্রশাসন বিভাগে পাবলিক ম্যানেজমেন্ট ও পলিসি বিষয়ে ভিজিটিং প্রফেসর হিসেবেও অধ্যাপনা করেছেন। তিনি সুশাসন, পাবলিক সেক্টরে উদ্ভাবন এবং তুলনামূলক পাবলিক পলিসি নিয়ে গবেষণা করেন। বিভিন্ন আন্তর্জাতিক সংস্থার পরামর্শক হিসেবে তিনি কাজ করেছেন এবং বাংলাদেশে সরকারি খাত ব্যবস্থাপনাসহ বিভিন্ন ক্ষেত্রে গুরুত্বপূর্ণ ভূমিকা পালন করেছেন। বিভিন্ন আন্তর্জাতিক জার্নালে তার বহু গবেষণা প্রবন্ধ প্রকাশিত হয়েছে। এছাড়া তিনি দুইটি বইও রচনা করেছেন। তিনি ২০২৪ সালের ৯ অক্টোবর বাংলাদেশ সরকারি কর্ম কমিশনের চেয়ারম্যান হিসেবে নিয়োগ লাভ করেন এবং ১৫ অক্টোবর আনুষ্ঠানিকভাবে দায়িত্ব গ্রহণ করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ঢাকা বিশ্ববিদ্যালয়ের অধ্যাপক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ সরকারি কর্ম কমিশনের চেয়ারম্যান
মোনেরো (Monero, XMR) একটি এবং গোপনীয়তামুখী ক্রিপ্টোকারেন্সি, যা লেনদেনের সময় ব্যবহারকারীর ব্যক্তিগত তথ্য সুরক্ষিত রাখতে বিশেষভাবে ডিজাইন করা হয়েছে।. Reuters (১১ জুন ২০১৯). সংগ্রহের তারিখ ২৬ নভেম্বর ২০২৪। ২০১৪ সালে চালু হওয়া এই ডিজিটাল মুদ্রা গোপনীয়তার উচ্চমান এবং বিকেন্দ্রীকৃত ব্যবস্থার জন্য বিখ্যাত। মোনেরো বিটকয়েনের মতো ব্লকচেইন প্রযুক্তি ব্যবহার করে, তবে এটি লেনদেনের তথ্য পুরোপুরি গোপন রাখে।. University of Hawai’i at Manoa (১৩ জানুয়ারি ২০১৯). সংগ্রহের তারিখ ২৬ নভেম্বর ২০২৪।  বিটকয়েনের সঙ্গে বড় পার্থক্য হলো মোনেরোতে লেনদেন ট্র্যাক করা প্রায় অসম্ভব, কারণ মোনেরোর ব্লকচেইন সম্পূর্ণরূপে অদৃশ্য এবং এনক্রিপ্টেড থাকে। অন্যদিকে, বিটকয়েনের ব্লকচেইন উন্মুক্ত এবং লেনদেনের সমস্ত তথ্য জনসমক্ষে দেখা যায়। মোনেরোর এই বৈশিষ্ট্যগুলি এটি ব্যক্তিগত গোপনীয়তা রক্ষায় আগ্রহী ব্যবহারকারীদের কাছে জনপ্রিয় করেছে, যদিও এটি অবৈধ কার্যকলাপেও ব্যবহার করা হয়।. CNBC (১৩ জুন ২০২১). সংগ্রহের তারিখ ২৬ নভেম্বর ২০২৪।  মোনেরো প্রুফ অফ ওয়ার্ক (Proof of Work) অ্যালগরিদমের ওপর ভিত্তি করে কাজ করে এবং এটি একটি ওপেন-সোর্স প্রকল্প, যেখানে বিশ্বব্যাপী বিকেন্দ্রীকৃত সম্প্রদায় প্রযুক্তিগত উন্নয়ন ও নিরাপত্তা নিশ্চিত করে।. Moneropedia. সংগ্রহের তারিখ ২৬ নভেম্বর ২০২৪।   তথ্যসূত্র   বিষয়শ্রেণী:মুদ্রা বিষয়শ্রেণী:ডিজিটাল মুদ্রা বিষয়শ্রেণী:ই-বাণিজ্য বিষয়শ্রেণী:২০১৪-এর সফটওয়্যার বিষয়শ্রেণী:২০১৪-এ কম্পিউটার সম্পর্কিত প্রবর্তন
thumb|300px|প্রত্যুৎপাদক (অ্যান্টিজেন) উপস্থাপনের কাজটি অপরিপক্ব টি কোষগুলিকে উদ্দীপ্ত করে হয় সেগুলিকে পরিপক্ব "কোষ-বিষাক্তকারক" সিডি৮+ কোষে পরিণত করে কিংবা পরিপক্ব "সাহায্যকারক" সিডি৪+ কোষে পরিণত করে।  কোষ-বিষাক্তকারক টি কোষ () এক ধরনের টি লসিকাকোষ (এক ধরনের শ্বেত রক্তকণিকা) যেটি কর্কটকোষ (ক্যান্সার কোষ), (বিশেষত ভাইরাস দ্বারা) সংক্রমিত কোষ কিংবা অন্য কোনওভাবে ক্ষতিগ্রস্ত দেহকোষগুলিকে ধ্বংস করে ফেলে। এটিকে কোষ-বিষাক্তকারক টি লসিকাকোষ (Cytotoxic T lymphocyte, সংক্ষেপে CTL সিটিএল), টি-ঘাতক কোষ (T-killer cell), ঘাতক টি কোষ (Killer T cell), কোষ-বিলয়কারক টি কোষ (Cytolytic T cell), সিডি৮+ টি-কোষ (CD8+ T-cell), ইত্যাদি নামেও ডাকা হয়।  অধিকাংশ কোষ-বিষাক্তকারক টি কোষ এমন কিছু টি-কোষ গ্রাহক (T-cell receptor, সংক্ষেপে TCR) তৈরি করে যেগুলি একটি বিশেষ প্রত্যুৎপাদককে চিনতে পারে। প্রত্যুৎপাদক (অ্যান্টিজেন) হল এমন একটি অণু যা দেহে অনাক্রম্য প্রতিক্রিয়া (প্রতিরক্ষামূলক প্রতিক্রিয়া) উদ্দীপ্ত করার সামর্থ্য রাখে। প্রায়শই কর্কটকোষ ও ভাইরাসগুলি থেকে এই প্রত্যুৎপাদকগুলি উৎপন্ন হয়। কোষের মধ্যে প্রত্যুৎপাদকগুলি ১ম শ্রেণীর এমএইচসি অণুগুলির সাথে আবদ্ধ থাকে এবং ১ম শ্রেণীর এমএইচসি অণুগুলি প্রত্যুৎপাদকগুলিকে কোষের পৃষ্ঠতলে বহন করে নিয়ে আসে, যেখানে টি কোষগুলি সেগুলি শনাক্ত করে। যদি টি কোষের টি-কোষ গ্রাহকটি ঐ বিশেষ প্রত্যুৎপাদকটির জন্য উপযুক্ত ধরনের হয়, তাহলে সেটি প্রত্যুৎপাদক-১ম শ্রেণীর এমএইচসি অণু সমবায়টির সাথে আবদ্ধ হয় এবং এরপর টি কোষটি সম্পূর্ণ দেহকোষটিকে ধ্বংস করে ফেলে। টি-কোষ গ্রাহককে ১ম শ্রেণীর এমএইচসি অণুর সাথে আবদ্ধ হতে হলে গ্রাহকটির সাথে সিডি৮ নামক একটি গ্লাইকোপ্রোটিন অণু উপস্থিত থাকতে হয়, যেটি ১ম শ্রেণীর এমএইচসি অণুটির অপরিবর্তনশীল অংশটির সাথে যুক্ত হয়। এ কারণে এই কোষ-বিষাক্তকারক টি কোষগুলিকে পরিপক্ব সিডি৮+ কোষ বলা হয়।  সিডি৮ গ্লাইকোপ্রোটিন এবং ১ম শ্রেণীর এমএইচসি অণুর মধ্যবর্তী আকর্ষণ কোষ-বিষাক্তকারক টি কোষ ও লক্ষ্য কোষটিকে প্রত্যুৎপাদক দ্বারা নির্দিষ্ট সক্রিয়করণের সময় পরস্পরের সাথে ঘনিষ্ঠভাবে আবদ্ধ করে রাখে। সিডি৮+ টি কোষগুলি সক্রিয় হবার পরে কোষ-বিষাক্তকারক টি কোষে পরিণত হয় এবং সাধারণত অনাক্রম্যতন্ত্রে এগুলির পূর্বনির্ধারিত কোষ-বিষাক্তকারক ভূমিকা থাকে। তবে সিডি৮+ টি কোষগুলির কিছু সাইটোকাইন (কোষীয় রাসায়নিক সংকেতবাহী পদার্থ) তৈরি করারও সামর্থ্য থাকে।   আরও দেখুন    সিডি৪+ টি কোষ   তথ্যসূত্র    বহিঃসংযোগ   T-cell Group - Cardiff University  বিষয়শ্রেণী:টি কোষ বিষয়শ্রেণী:মানব কোষ বিষয়শ্রেণী:অনাক্রম্যতন্ত্র বিষয়শ্রেণী:অনাক্রম্যবিজ্ঞান
রাজেন্দ্র প্রসাদ শুক্লা ( , (১০ ফেব্রুয়ারি ১৯৩০ - ২০ আগস্ট ২০০৬) https://www.oneindia.com/2006/08/20/congress-veteran-rajendra-prasad-shukla-dies-1156112757.html ছিলেন মধ্যপ্রদেশ এবং ছত্তিশগড় রাজ্যের একজন ভারতীয় রাজনীতিবিদ। তিনি বেশ কয়েকবার মধ্য প্রদেশ বিধানসভায় বিধায়ক ছিলেন, ১৯৮০এর দশকের মাঝামাঝি সময়ে তিনি স্পিকার নির্বাচিত হয়েছিলেন, ১৯৯০এর দশকের গোড়ার দিকে মন্ত্রী ছিলেন।  ছত্তিশগড় গঠনের পরে, তিনি কোতা, বিলাসপুর  থেকে ছত্তিশগড় বিধানসভায় নির্বাচিত হন এবং ছত্তিশগড়ের প্রথম স্পিকার হন।  রাজেন্দ্র প্রসাদ শুক্লা কার্গি রোড কোটার একজন মর্যাদাপূর্ণ নেতা ছিলেন।   মন্তব্য   বিষয়শ্রেণী:১৯৩০-এ জন্ম বিষয়শ্রেণী:২০০৬-এ মৃত্যু বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:মধ্যপ্রদেশ বিধানসভার স্পিকার বিষয়শ্রেণী:ছত্তিশগড় বিধানসভার সদস্য ২০০০-২০০৩ বিষয়শ্রেণী:বিলাসপুর জেলা, ছত্তিশগড়ের ব্যক্তি বিষয়শ্রেণী:মধ্যপ্রদেশের ভারতীয় জাতীয় কংগ্রেসের রাজনীতিবিদ
নন্দী হল একটি ভারতীয় পদবি যার অর্থ আনন্দদায়ক (সংস্কৃত আনান্দ থেকে)। নন্দী ব্রাহ্মণদের একটি আদি পদবি। রাঢ়ী ব্রাহ্মণদের ঊনষাটটি গাঞি পদবির মধ্যে নন্দী একটি। যা বর্তমানে ব্রাহ্মণ, কায়স্থ, বৈদ্য তথা বর্ণহিন্দু জাতির মধ্যে প্রচলিত। পদবিটি বাংলাদেশ সহ ভারতের পশ্চিমবঙ্গ, আসাম, উড়িষ্যায় বিশেষভাবে লক্ষ করা যায়। উপরোক্ত পদবিটি দক্ষিণ বঙ্গের বাঁকুড়া ও হুগলি জেলায় তাঁতী ও একাদশ তিলি হিসাবে অবস্থান করছে।   উল্লেখযোগ্য ব্যক্তিত্ব   অভিলাশা গুপ্তা নন্দী, ভারতীয় রাজনীতিবিদ  অমিতাভ নন্দী (জন্ম ১৯৪৩), ভারতীয় রাজনীতিবিদ  অংশুমান নন্দী, ভারতীয় শিশু অভিনেতা  অর্ণব নন্দী (জন্ম ১৯৮৭), ভারতীয় ক্রিকেটার  আশিস নন্দী (জন্ম ১৯৩৭), ভারতীয় শিক্ষাবিদ  বাসবি নন্দী (১৯৩৫-২০১৮), ভারতীয় অভিনেত্রী এবং গায়িকা  বিভূতিভূষণ নন্দী (১৯৪০-২০০৮), ভারতীয় গোয়েন্দা কর্মকর্তা  বিশ্বেশ্বর নন্দী, ভারতীয় জিমন্যাস্ট  দীপক নন্দী (জন্ম ১৯৩৬), যুক্তরাজ্যের ভারতীয় শিক্ষাবিদ এবং রাজনীতিবিদ  দিব্যেন্দু নন্দী, ভারতীয় মহাকাশ বিজ্ঞানী  জ্যোতিরিন্দ্রনাথ নন্দী (১৯১২-১৯৮২), ভারতীয় লেখক  জ্যোতিরিন্দ্রনাথ নন্দী মেট্রো স্টেশন, কলকাতা, ভারত  কৃষ্ণকান্ত নন্দী, ব্রিটিশ ঔপনিবেশিক শাসনামলে ভারতীয় ব্যবসায়ী  কুশান নন্দী (জন্ম ১৯৭২), ভারতীয় চলচ্চিত্র প্রযোজক  লিসা নন্দী (জন্ম ১৯৭৯), ব্রিটিশ রাজনীতিবিদ  মণীন্দ্রচন্দ্র নন্দী (১৮৬০-১৯২৯), কসিমবাজার রাজের মহারাজা  মতি নন্দী (১৯৩১-২০১০), ভারতীয় লেখক এবং সাংবাদিক  নরসিংহ নন্দী, ভারতীয় চলচ্চিত্র নির্মাতা এবং তেলুগু সিনেমার লেখক  পলাশ নন্দী (জন্ম ১৯৫২), ভারতীয় ক্রিকেটার, বাংলার হয়ে খেলেছেন, পরে একজন কোচ  প্রণব নন্দী (জন্ম ১৯৫৫), ভারতীয় ক্রিকেটার, বাংলার হয়ে খেলেছেন  প্রীতিশ নন্দী (জন্ম ১৯৫১), ভারতীয় লেখক এবং রাজনীতিবিদ  রসিকেন্দ্র নাথ নন্দী, ভারতীয় সমাজ সংস্কারক  রমণীকান্ত নন্দী (১৯১৫ - ৩১ মে ১৯৭১) শহিদ বুদ্ধিজীবী বাংলাদেশ    নন্দকুমার নন্দী, ভারতীয় রাজনীতিবিদ  সমিতকুমার নন্দী (জন্ম ১৯৬৭), ভারতীয় পশুচিকিত্সক  সম্পাথ নন্দী (জন্ম ১৯৮০), তেলুগু সিনেমায় ভারতীয় চলচ্চিত্র নির্মাতা  সন্ধ্যাকর নন্দী (আনুমানিক ১০৮৪ - ১১৫৫), পাল সাম্রাজ্যের ভারতীয় সংস্কৃত কবি, রামচরিতমের লেখক  সন্দীপ নন্দী, ভারতীয় ফুটবলার  সংহিতা নন্দী, হিন্দুস্তানি সঙ্গীতের ভারতীয় শাস্ত্রীয় কণ্ঠশিল্পী  সুকুমার নন্দী, ভারতীয় তড়িৎ প্রকৌশলী  সুনীল নন্দী (জন্ম ১৯৩৫), ভারতীয় ক্রিকেটার, বাংলার হয়ে খেলেছেন  ব্যোমা নন্দী ভারতীয় অভিনেত্রী   নন্দী,  নন্দী রাজবংশের শুরু   রাধাকান্ত নন্দী , বেনারস ঘরানার একজন বিখ্যাত তবলাবাদক , ভারতীয় চলচ্চিত্রের সঙ্গীত জগতে উনি  "ছন্দরাজ" ।   তথ্যসূত্র   বিষয়শ্রেণী:বাঙালি পদবি বিষয়শ্রেণী:হিন্দু উপাধি বিষয়শ্রেণী:ভারতীয় পদবি
কড়িকান্দি বাংলাদেশের কুমিল্লা জেলার অন্তর্গত তিতাস উপজেলার একটি ইউনিয়ন।   ইতিহাস  কড়িকান্দি ইউনিয়ন পূর্বে বলরামপুর দক্ষিণ ইউনিয়ন নামে পরিচিত ছিল।   অবস্থান ও সীমানা  তিতাস উপজেলার মধ্যাংশে কড়িকান্দি ইউনিয়নের অবস্থান। এ ইউনিয়নের উত্তরে জগতপুর ইউনিয়ন ও বলরামপুর ইউনিয়ন, পূর্বে নারান্দিয়া ইউনিয়ন, দক্ষিণে জিয়ারকান্দি ইউনিয়ন এবং পশ্চিমে মজিদপুর ইউনিয়ন অবস্থিত।   প্রশাসনিক কাঠামো  কড়িকান্দি ইউনিয়ন তিতাস উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম তিতাস থানার আওতাধীন। এটি জাতীয় সংসদের ২৫০নং নির্বাচনী এলাকা কুমিল্লা-২ এর অংশ।   খাল ও নদী  এই ইউনিয়ন এ একটি নদি বয়ে গেছে যার নাম 'তিতাস নদী' নামে সুপরিচিত। এটা গোমতী নদি হয়ে মেঘনায় মিলিত হয়েছে। মূলত এই নদির নাম সুত্রেই তিতাস উপজেলার নামকরণ করা হয়েছে।   জনপ্রতিনিধি  জনাব,মুহাম্মদ মহসীন ভূঁইয়া চেয়ারম্যান, ৪ নং কড়িকান্দি সদর ইউনিয়ন   আরও দেখুন   তিতাস উপজেলা  তিতাস থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:তিতাস উপজেলার ইউনিয়ন
thumb|রেমব্রন্ট অঙ্কিত দ্য রিটার্ন অব দ্য প্রডিগ্যাল সন।  নীতিকথা হল গদ্য বা পদ্য ছন্দে সংক্ষিপ্ত উপদেশমূলক গল্প, যাতে এক বা একাধিক শিক্ষামূলক বিষয় বা নীতির বর্ণনা থাকে। এটি উপকথা থেকে ভিন্ন, কারণ এতে প্রাণী, উদ্ভিদ, জড় বস্তু বা প্রাকৃতিক উপাদানের পরিবর্তে মানুষকেই মূল চরিত্রে দেখা যায়। নীতিকথা উপমার একটি ধরন।  সুসমাচার ও নূতন নিয়মের অনেক পণ্ডিত নীতিকথা বিষয়টিকে শুধুমাত্র যিশুর নীতিকথার ক্ষেত্রে ব্যবহার করেন,John P. Meier, A Marginal Jew, volume II, Doubleday, 1994. তবে একই ধরনের অন্য গল্পে ব্যবহারে কোন বাধা নেই। নীতিকথা, যেমন প্যারাবল অব দ্য প্রডিগ্যাল সন হল যিশুর বাইবেলের কানুন ও বাইবেলের অপ্রামাণিক অংশসমূহ শিক্ষা প্রদানের কৌশল।  ইতিহাস নীতিকথা মূলত ধর্মীয় লেখনীতে নৈতিক ধারণার খোঁজ করার জন্য ব্যবহৃত হয়। বাইবেলে নূতন নিয়মের (যিশুর নীতিকথা) সুসমাচার পরিচ্ছেদে অসংখ্য নীতিকথা রয়েছে। অনেক পণ্ডিতগণ (যেমন জন পি. মেইয়ার) মনে করেন এটি হিব্রু ভাষার মাশাল থেকে অনুপ্রাণিত। যিশুর নীতিকথার মধ্যে রয়েছে প্যারাবল অব গুড সামারিটান ও প্যারাবল অব দ্য প্রডিগ্যাল সন। পুরাতন নিয়মের মাশালের মধ্যে রয়েছে মেষী-মেষের নীতিকথা (২ স্যামুয়েল ১২:১-৯ এ নাথান বর্ণিত 2 Samuel 12:1–9) এবং তেকোয়ার নারীর নীতিকথা (২ স্যামুয়েল ১৪:১-১৩ এ বর্ণিতSamuel 14:1–13)।  রচনাবলী  বুজে আখফাস  বাইকি ই শ্রিপভিচ্‌সি  যিশুর নীতিকথা  দ্য রোস্টার প্রিন্স  তথ্যসূত্র  বহিঃসংযোগ  বিষয়শ্রেণী:কথাসাহিত্য বিষয়শ্রেণী:নীতিকথা বিষয়শ্রেণী:লোকসাহিত্য বিষয়শ্রেণী:সাহিত্যকর্মের প্রকার বিষয়শ্রেণী:কল্পকাহিনী বিষয়শ্রেণী:লোকজ্ঞান বিষয়শ্রেণী:আখ্যান কৌশল বিষয়শ্রেণী:প্ররোচণা কৌশল বিষয়শ্রেণী:বাক্যালঙ্কার কৌশল বিষয়শ্রেণী:ছোটগল্পের ধরন বিষয়শ্রেণী:আধ্যাত্মিকতা বিষয়শ্রেণী:প্রথাগত গল্প
<tr> <td valign=top> <th>100px<th>100px<th>100px <td>বিশ্বকাপ ১৯৩০<td align=right>বিশ্বকাপ ১৯৩৪<td align=center>বিশ্বকাপ ১৯৩৮ <td>বিশ্বকাপ ১৯৫০<td align=right>বিশ্বকাপ ১৯৫৪<td allign=center>বিশ্বকাপ ১৯৫৮ <td>বিশ্বকাপ ১৯৬২<td align=right>বিশ্বকাপ ১৯৬৬<td align=center>বিশ্বকাপ ১৯৭০ <td>বিশ্বকাপ ১৯৭৪<td align=right>বিশ্বকাপ ১৯৭৮<td align=center>বিশ্বকাপ ১৯৮২ <td>বিশ্বকাপ ১৯৮৬<td align=right>বিশ্বকাপ ১৯৯০<td align=center>বিশ্বকাপ ১৯৯৪ <td>বিশ্বকাপ ১৯৯৮<td align=right>বিশ্বকাপ ২০০২<td align=center>বিশ্বকাপ ২০০৬ <td>বিশ্বকাপ ২০১০<td align=right>বিশ্বকাপ ২০১৪<td align=center>বিশ্বকাপ ১৯৩৪ <td>বিশ্বকাপ ১৯৩৪<td align=right>বিশ্বকাপ ১৯৩৪<td align=center>বিশ্বকাপ ১৯৩৪
মইনুল ইসলাম (জন্ম: ১ জুলাই ১৯৫০) একজন বাংলাদেশি অর্থনীতিবিদ এবং চট্টগ্রাম বিশ্ববিদ্যালয়ের অবসরপ্রাপ্ত অধ্যাপক। ২০১৮ সালে বাংলাদেশ সরকার তাঁকে একুশে পদক প্রদান করে।  প্রাথমিক জীবন ও শিক্ষা মইনুল ইসলাম চট্টগ্রাম জেলার রাউজান উপজেলার নওপাড়া গ্রামে জন্মগ্রহণ করেন। তার পিতার ওবায়দুল হক ও মাতা সাজমা খাতুন।  তিনি ঢাকা বিশ্ববিদ্যালয় থেকে স্নাতক ও দ্বিতীয় বার ম্যাকমাস্টার বিশ্ববিদ্যালয় থেকে স্নাতক সম্পন্ন করেন এছাড়া ভ্যান্ডারবিল্ট বিশ্ববিদ্যালয় থেকে পিএইচডি করেন।  পেশা মইনুল ইসলাম ঢাকা বিশ্ববিদ্যালয় থেকে অর্থনীতিতে স্নাতকোত্তর শেষে চট্টগ্রাম বিশ্ববিদ্যালয়ে প্রভাষক হিসেবে ১৯৭৩ সালে যোগ দেন ও সেখান থেকেই অর্থনীতির অধ্যাপক হিসেবে অবসর লাভ করেন। তিনি বাংলাদেশ ইকোনমিস্ট অ্যাসোসিয়েশন (বিইএ) এর সাবেক চেয়ারম্যান এবং ইউজিসি অধ্যাপক ছিলেন।  লেখা-লিখি তিনি অর্থনীতির দুর্বৃত্তায়ন নিয়েই বেশি লেখালেখি ও গবেষণা করেন। ‘এ প্রোফাইল অন ব্যাংক লোন ডিফল্ট ইন দি প্রাইভেট সেক্টর ইন বাংলাদেশ’ নামে একটি তাৎপর্যময় গবেষণা গ্রন্থ রয়েছে তার। এ ছাড়াও তিনি ১৩টি গ্রন্থ ও দেশে-বিদেশে ৩৩টি গবেষণা নিবন্ধ লিখেছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫০-এ জন্ম বিষয়শ্রেণী:বাংলাদেশী অর্থনীতিবিদ বিষয়শ্রেণী:অর্থনীতিতে একুশে পদক বিজয়ী বিষয়শ্রেণী:চট্টগ্রাম জেলার অর্থনীতিবিদ বিষয়শ্রেণী:বাংলাদেশী পুরুষ লেখক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী শিক্ষায়তনিক বিষয়শ্রেণী:ইউজিসি অধ্যাপক বিষয়শ্রেণী:ভ্যান্ডারবিল্ট বিশ্ববিদ্যালয়ের প্রাক্তন শিক্ষার্থী বিষয়শ্রেণী:চট্টগ্রাম বিশ্ববিদ্যালয়ের শিক্ষক বিষয়শ্রেণী:একুশে পদক বিজয়ী
আলি ইবনে ঈসা ইবনে দাউদ ইবনে আল-জারাহ (দায়র কুন্না, ৮৫৯ - বাগদাদ, ১ আগস্ট ৯৪৬), আব্বাসীয় খিলাফতের একজন পারসিক কর্মকর্তা ছিলেন।  আব্বাসীয় সরকারে চাকরির দীর্ঘ ইতিহাস সহ একটি পরিবার থেকে বংশোদ্ভূত, তিনি ৯১৩-৯১৭, ৯১৮-৯২৩ এবং ৯২৭-৯২৮ সালে উজির হিসাবে দায়িত্ব পালন করে আব্বাসীয় আদালতে ক্ষমতায় অধিষ্ঠিত হন।  আব্বাসীয় রাষ্ট্রের চূড়ান্ত পতনের সঙ্গে আলী ইবনে ইসার রাজনৈতিক কর্মজীবন অশান্ত ছিল, যা তার প্রতিদ্বন্দ্বী আবুল হাসান আলী ইবনে আল-ফুরাত এবং তার সমর্থকদের সাথে ক্ষমতার লড়াই দ্বারা চিহ্নিত হয়েছিল, যার ফলে ঘন ঘন নির্বাসনের সময়কাল ঘটেছিল। ইবনে আল-ফুরাতের উদারতা ও অতিরঞ্জিততার বিপরীতে, আলী ইবনে ঈসা ছিলেন কঠোর এবং দুর্নীতির দৃঢ় বিরোধী, যা তাকে অনেক শত্রু অর্জন করেছিল। তা সত্ত্বেও, পরে তাঁর প্রশাসনিক প্রতিভা এবং সততার জন্য তাঁকে "ভালো উজির" হিসাবে স্মরণ করা হয়।   তথ্যসূত্র    সূত্র             বিষয়শ্রেণী:৯ম শতাব্দীর ইরানি ব্যক্তি বিষয়শ্রেণী:বাগদাদের ব্যক্তি বিষয়শ্রেণী:৯৪৬-এ মৃত্যু বিষয়শ্রেণী:৮৫৯-এ জন্ম বিষয়শ্রেণী:১০ম শতাব্দীর আব্বাসীয় খিলাফতের ব্যক্তি
ঠাণ্ডা গোশত () সাদত হাসান মান্টো রচিত একটি ছোটগল্প। বইটি  পাকিস্তানের একটি সাহিত্য সাময়িকীতে ১৯৫০ সালের মার্চে প্রথম প্রকাশিত হয়েছিল। এরপর এটি সাঙ-এ-মিল পাবলিকেশন্স কর্তৃক প্রকাশিত হয়েছিল। ছোটগল্পটি লেখার জন্য সাদাত হাসান মান্টোকে আদালতের মুখোমুখি হতে হয়েছিল। বাংলায় বইটি অনুবাদ করেন কাউসার মাহমুদ যা পেন্ডুলাম পাবলিশার্স থেকে প্রকাশিত হয়।  কাহিনি সংক্ষেপ গল্পটির পটভূমি ১৯৪৭ সালের সাম্প্রদায়িক দাঙ্গা। ইশের সিং তার প্রণয়িনী কালবন্ত কাউরকে বিছানায় সন্তুষ্ট করতে ব্যর্থ হয়। কালবন্ত কাউর তাকে বিশ্বাসঘাতকতার দায়ে অভিযুক্ত করে এবং মনে করে সে অন্য কারো সাথে সম্পর্কে জড়িয়েছে। এরপর কালবন্ত কাউর মাটিতে পড়ে থাকা কৃপাণ দিয়ে ইশের সিংকে আঘাতের পর আঘাত করতে থাকে। মরার সময় ইশের সিং জানায়, সে দাঙ্গার সময় একটি মুসলিম অধ্যুষিত গ্রামে রায়তে যুক্ত ছিল। একটি মুসলিম পরিবারের ছয় জন সদস্যকে সে ঐ কৃপাণ দিয়ে খুন করে, যেটা দিয়ে কালবন্ত তাকে আঘাতের পর আঘাত করেছিল। অতঃপর, সে বাড়ির ভিতরে ঢুকে এবং একটি মেয়েকে দেখতে পায়। মেয়েটিকে ঘাড়ে করে তুলে বেরিয়ে আসে সে এবং ঝোঁপের আড়ালে নিয়ে এসে ধর্ষণ করতে উদ্যত হয়। কিন্তু, মেয়েটি ছিল মৃত, ছিল একদম ঠাণ্ডা গোশতের ন্যায়।  তথ্যসূত্র  বিষয়শ্রেণী:উর্দু সাহিত্য বিষয়শ্রেণী:পাকিস্তানি ছোট গল্প বিষয়শ্রেণী:চলচ্চিত্রে অভিযোজিত ছোটগল্প
খান সামসুল আলম হলেন একজন ভারতীয় রাজনীতিবিদ যিনি ভারতীয় জাতীয় কংগ্রেসের সাথে যুক্ত। তিনি পশ্চিমবঙ্গ বিধানসভার এগরা বিধানসভা কেন্দ্রের বিধায়ক ছিলেন।   প্রাথমিক জীবন এবং পরিবার  আলম বেঙ্গল প্রেসিডেন্সির মেদিনীপুর জেলার একটি বাঙালি মুসলিম খান পরিবারে জন্মগ্রহণ করেন।   কর্মজীবন  ১৯৭২ সালের পশ্চিমবঙ্গ বিধানসভা নির্বাচনে আলম এগরা বিধানসভা কেন্দ্র থেকে ভারতীয় জাতীয় কংগ্রেসের প্রার্থী হিসেবে প্রতিদ্বন্দ্বিতা করেন এবং সমাজতান্ত্রিক রাজনীতিবিদ প্রবোধ চন্দ্র সিনহাকে পরাজিত করেন।   তথ্যসূত্র   বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:ভারতীয় সুন্নি মুসলিম বিষয়শ্রেণী:বাঙালি মুসলিম বিষয়শ্রেণী:২০শ শতাব্দীর বাঙালি বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:পূর্ব মেদিনীপুর জেলার ব্যক্তি বিষয়শ্রেণী:পশ্চিমবঙ্গ বিধানসভার সদস্য ১৯৭২-১৯৭৭
মহেশপুর উপজেলা বাংলাদেশের ঝিনাইদহ জেলার একটি প্রশাসনিক এলাকা। মহেশপুর উপজেলার আয়তন ৪১৯.৫৩ বর্গ কি.মি.। এই উপজেলার উত্তর দিকে কোটচাঁদপুর উপজেলা ও জীবননগর উপজেলা, দক্ষিণ দিকে চৌগাছা উপজেলা ও ভারতের পশ্চিমবঙ্গ, পূর্ব দিকে চৌগাছা উপজেলা এবং পশ্চিম দিকে ভারতের পশ্চিমবঙ্গ।   অবস্থান ও আয়তন  মহেশপুর উপজেলার আয়তন ৪১৯.৫৩ বর্গ কি.মি.। এই উপজেলার উত্তরে কোটচাঁদপুর উপজেলা ও জীবননগর উপজেলা, দক্ষিণে চৌগাছা উপজেলা ও ভারতের পশ্চিমবঙ্গ, পূর্বে চৌগাছা উপজেলা, পশ্চিমে ভারতের পশ্চিমবঙ্গ।   প্রশাসনিক এলাকা  মহেশপুর উপজেলা ১২ টি ইউনিয়ন নিয়ে গঠিত।  ইউনিয়ন গুলির নাম হচ্ছে-    (১) এসবিকে ইউনিয়ন   (২) ফতেপুর ইউনিয়ন  (৩) পান্তাপাড়া ইউনিয়ন ৯ টি ওয়ার্ড নিয়ে গঠিত  (৪) স্বরুপপুর ইউনিয়ন  (৫) শ্যামকুড় ইউনিয়ন  (৬) নেপা ইউনিয়ন  (৭) কাজিরবেড় ইউনিয়ন  (৮) বাঁশবাড়িয়া ইউনিয়ন   (৯) যাদবপুর ইউনিয়ন   (১০) নাটিমা ইউনিয়ন  (১১)মান্দারবাড়ীয়া ইউনিয়ন  (১২) আজমপুর ইউনিয়ন  মহেশপুর শহরটি ৯ টি ওয়ার্ড নিয়ে গঠিত।  মহেশপুর থানা ১৯৮৩ সালে মহেশপুর উপজেলা হয়েছিল।   ইতিহাস   কপতাক্ষ নদের তীরে অবস্থিত মহেশপুর উপজেলার আদিনাম যোগীদহ। পরবর্তীতে ১১০৭ সালে হিন্দু দেবতা মহেশ্বরের নামে মন্দির প্রতিষ্ঠিত হওয়ায় আদিনাম পরিবর্তিত হয়ে মহেশপুর হয়। কেউ কেউ বলেন রাজা মহেশ চন্দ্রের নামানুসারে এলাকার নাম মহেশপুর হয়। অন্য জনশ্রুতি হল ঐ অঞ্চলের রাজত্ব এক কৈবর্ত রাজা "মহেশ" এর হস্তগত হলে  তার নামানুসারে মহেশপুর নামকরণ হয়। মহেশপুর ভারতের বনগাঁও মহকুমার একটি অন্যতম অংশ ছিল। ১৯৪৭ সালে মহেশপুর ঝিনাইদহ মহকুমার অন্তর্গত হয়। মহেশপুরকে খাদ্যভাণ্ডার বা রত্নভাণ্ডার বলা হয়।   উল্লেখযোগ্য ব্যক্তি  বীরশ্রেষ্ঠ হামিদুর রহমান  জয়গোপাল তর্কালঙ্কার, প্রখ্যাত সাহিত্যিক  সালাহ উদ্দিন মিয়াজী, সংসদ সদস্য  এম কে আনোয়ার, সাবেক গর্ভনর, বাংলাদেশ ব্যাংক  মনির খান, সংগীত শিল্পী  নবী নেওয়াজ, সাবেক সংসদ সদস্য  শফিকুল আজম খান, সাবেক সংসদ সদস্য   যাতায়াত ও যোগাযোগ ব্যবস্থা  বাসযোগে সড়ক পথে মহেশপুর উপজেলায় যাতায়াত করা যায়। সড়ক পথে মহেশপুর থেকে খালিশপুর হয়ে আঞ্চলিক মহাসড়কের সাথে যুক্ত। কোটচাঁদপুর স্টেশন হয়ে সারাদেশের সাথে মহেশপুর রেল পথে যুক্ত।  দর্শনীয় স্থান  মহেশপুর জমিদার বাড়ি   কাটগড়া বাওড়  খালিশপুর নীলকুঠি  দত্তনগর বিএডিসি ফার্ম   শিব মন্দির  ইছামতি নদী  নেপার বাওড়  সেজিয়ার পেতোর বিল  কয়ার বটতলা  মনসা মন্দির  ভৈরব নদ  দত্তনগর কৃষি ফার্ম   কালীতলা   ধান্যহাড়ীয়া পূর্বপাড়া জামে মসজিদ  শ্রীপাঠ রাধাবল্লভ মন্দির  সেদিয়া আবুল খায়ের জামে মসজিদ  সুন্দরপুর জমিদার বাড়ি   আরও দেখুন   ঝিনাইদহ জেলা;  খুলনা বিভাগ;  বাংলাদেশের উপজেলাসমূহ।   তথ্যসূত্র   বহিঃসংযোগ    বিষয়শ্রেণী:ঝিনাইদহ জেলার উপজেলা বিষয়শ্রেণী:মহেশপুর উপজেলা  বিষয়শ্রেণী:ঝিনাইদহ জেলা বিষয়শ্রেণী:খুলনা বিভাগ
মহম্মদ শরিফ, যিনি শরিফ চাচা নামে পরিচিত, ভারতের উত্তরপ্রদেশের একজন বাইসাইকেল মেকানিক ও সমাজকর্মী। সমাজসেবায় অবদানের জন্য তিনি ২০২০ সালে পদ্মশ্রী লাভ করেন।  জীবনী মহম্মদ শরিফের বড় ছেলে মহম্মদ রইস খান ১৯৯২ সালে সুলতানপুর যাওয়ার পথে খুন হয়েছিলেন। তার বেওয়ারিশ লাশ পড়ে ছিল রাস্তায়। এটি পশুদের পেটের খোরাকে পরিণত হয়েছিল। এই ঘটনার পর মহম্মদ শরিফ বেওয়ারিশ লাশের শেষকৃত্য সম্পাদনের দায়িত্ব গ্রহণ করেন। তিনি বেওয়ারিশ লাশের সন্ধানে থানা, হাসপাতাল, রেলওয়ে স্টেশন ও মর্গে যেয়ে থাকেন। ৭২ ঘণ্টার মাঝে বেওয়ারিশ লাশের দাবি নিয়ে কেউ না আসলে পুলিশ সেই লাশ তার কাছে সমর্পণ করে। তিনি অনেকবার আর্থিকভাবে বাধার সম্মুখীন হলেও তিনি তার কাজ থেকে বিরত হন নি।  মহম্মদ শরিফ লাশের ধর্মানুসারে প্রতিটি লাশের শেষকৃত্য সম্পাদন করে থাকেন। তিনি ফৈজাবাদ ও এর আশেপাশের এলাকার ২৫,০০০ এরও বেশি লাশের শেষকৃত্য সম্পাদন করেছেন তিনি। তিনি সত্যমেভ জয়তে অনুষ্ঠানেও উপস্থিত হয়েছিলেন।  মহম্মদ শরিফ সমাজসেবায় অবদানের জন্য তিনি ২০২০ সালে পদ্মশ্রী লাভ করেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:উত্তরপ্রদেশের ব্যক্তি বিষয়শ্রেণী:পদ্মশ্রী প্রাপক বিষয়শ্রেণী:সামাজিক কাজে পদ্মশ্রী প্রাপক বিষয়শ্রেণী:ফৈজাবাদের ব্যক্তি
প্যালাডিয়াম(II) নাইট্রেট একটি অজৈব যৌগ যার রাসায়নিক সংকেত Pd(NO3)2.(H2O)x যেখানে x = 0 অথবা 2। এটি প্যালাডিয়াম, নাইট্রোজেন এবং অক্সিজেনের একটি যৌগ।   প্রস্তুতি  সোদক প্যালাডিয়াম অক্সাইডকে লঘু নাইট্রিক অ্যাসিডে দ্রবীভূত করে এবং পরে স্ফটিকীকরণের মাধ্যমে সোদক প্যালাডিয়াম নাইট্রেট প্রস্তুত করা যায়। প্যালাডিয়াম নাইট্রেট হলুদ-বাদামী রঙের স্ফটিক হিসাবে পাওয়া যায়। প্যালেডিয়াম ধাতুকে ধূমায়িত নাইট্রিক অ্যাসিডের সাথে বিক্রিয়া করে অনার্দ্র প্যালাডিয়াম(II) নাইট্রেট প্রস্তুত করা হয়।   ধর্ম  প্যালাডিয়াম(II) নাইট্রেট জলের থেকে ৩.৫ গুণ ভারী। এর ঘনত্ব ৩.৫৪৬ গ্রাম/সিসি এবং ১০০ ডিগ্রি সেলসিয়াস তাপমাত্রার উপরে ভেঙ্গে যায়। প্যালাডিয়াম(II) নাইট্রেটের অনার্দ্র এবং দুই অণু জলযুক্ত সোদক লবণ জলগ্রাহী কঠিন পদার্থ। রঞ্জনরশ্মি কেলাসবিজ্ঞান অনুসারে এই যৌগের গঠন বর্গাকার সমতল, যেখানে Pd(II) এর সাথে নাইট্রেট লিগ্যান্ড রয়েছে। অনার্দ্র প্যালাডিয়াম(II) নাইট্রেট যৌগ একটি সমন্বয় পলিমার। এটি দেখতে হলুদ রঙের।    ব্যবহার  প্যালাডিয়াম(II) নাইট্রেট বিভিন্ন রাসায়নিক বিক্রিয়ায় অনুঘটক হিসাবে কাজ করে। যেমন অ্যালকিন কে ডাইনাইট্রেট এস্টারে রূপান্তর করতে প্যালাডিয়াম(II) নাইট্রেট অনুঘটক হিসাবে ব্যবহার করা হয়। এক্ষেত্রে নাইট্রিক অ্যাসিডের দ্রবণে প্যালাডিয়াম(II) নাইট্রেট মিশ্রিত অবস্থায় ব্যবহার করা হয়। প্যালাডিয়াম অক্সাইড তৈরি করতেও প্যালাডিয়াম(II) নাইট্রেটের ব্যবহার দেখা যায়। উচ্চ তাপে প্যালাডিয়াম(II) নাইট্রেট ভেঙ্গে গিয়ে প্যালাডিয়াম অক্সাইডে পরিণত হয়।Timothy T. Wenzel "Palladium(II) Nitrate" Encyclopedia of Reagents for Organic Synthesis 2001, John Wiley & Sons.    সুরক্ষা  প্যালাডিয়াম(II) নাইট্রেট ত্বক ও চোখের জন্য ক্ষতিকর হতে পারে, তাই ব্যবহারের সময় সতর্কতা অবলম্বন করা উচিত।    তথ্যসূত্র   বিষয়শ্রেণী:জারক বিষয়শ্রেণী:নাইট্রেট বিষয়শ্রেণী:প্যালাডিয়াম যৌগ
লুৎফুন নেছা (জন্ম: ২৫ ডিসেম্বর ১৯৮৫) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-১৪ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।   আরও দেখুন   ১০ম জাতীয় সংসদ নির্বাচন - ২০১৪  বাংলাদেশের জাতীয় সংসদের সদস্যদের তালিকা   তথ্যসূত্র    বহিঃসংযোগ   মাননীয় সংসদ সদস্য লুৎফুন নেছা  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।  ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:পটুয়াখালী জেলার রাজনীতিবিদ বিষয়শ্রেণী:রাজনীতিতে বাংলাদেশী নারী বিষয়শ্রেণী:দশম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:২১শ শতাব্দীর বাংলাদেশী নারী রাজনীতিবিদ